OpenLLM-France/wikimedia huggingface dataset:
# Sensor biomètric

Un sensor biomètric és un sensor destinat a mesurar uns paràmetres d'un individu, com per exemple l'impremta digital o l'iris. Les dades obtingudes s'utilitzen per a la identificació biomètrica d'un individu de forma automàtica. S'utilitza a costat d'altres sistemes com ara l'anàlisi d'imatges o de só mitjançant escàners vídeo o àudio, o encara la observació directe.
Tal sensor és un transductor que converteix informació biomètrica analògica en un signal numèric i l'envia al sistema d'identificació que mitjançant algorismes compara la informació continguda en la base de dades per verificar l'autenticitat. Tal sensor s'utilitza per captar paràmetres que són úniques i que no canvien gaire en el temps. L'exemple tipus és l'empremta digital que no canvia, ans al contrari del també únic timbre de la veu que canvia segons l'acústica ambient, malalties etc.
Tot i que els primers sensors biomètrics de reconeixement d'impremta digital es van desenvolupar des de la fi del segle xx, va trigar fins que es miniaturitzin i s'integrin en ordenadors, telèfons mòbis i tauletes i moltes altres aplicacions per reemplaçar el codi secret.

## Referències

* ↑ «The Heart of It All – The Biometric Sensor» (en anglès), 27-09-2016. [Consulta: 22 desembre 2019].
* ↑ Das, Ravi. Biometric Technology: Authentication, Biocryptography, and Cloud-Based Architecture (en anglès). CRC Press, 2014, p. 34. ISBN 978-1-4665-9246-9.
* ↑ Klostermeier, Johannes. «Biometrischer Sensor statt Geheimzahl» (en alemany). ZD Net, 25-01-1999. [Consulta: 22 desembre 2019].

## Enllaços externs

* Walker, Steven. «Body Parts Online». Sans Institute, 2002.
* Collins, R.T.; Gross, R.; Jianbo Shi «Silhouette-based human identification from body shape and gait». Proceedings of Fifth IEEE International Conference on Automatic Face Gesture Recognition. IEEE [Washington, DC, USA], 2002, pàg. 366–371. DOI: 10.1109/AFGR.2002.1004181.
* «Anthropometry and biomechanics Nasa Project» (en anglès). Nasa.
# Iujanin

Iujanin (en rus: Южанин) és un poble (un possiólok) del krai de Stàvropol, a Rússia, que en el cens del 2010 tenia 229 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Saint-Malo-de-Phily

Saint-Malo-de-Phily (en bretó Sant-Maloù-Fili) és un municipi francès, situat a la regió de Bretanya, al departament d'Ille i Vilaine. L'any 2006 tenia 786 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 648 | 659 | 647 | 637 | 671 | 657 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Victor Gilorin | |
| 2008- | Bernard Tirel | |
# Farringtonita

La farringtonita és un mineral de la classe dels fosfats. Va ser anomenada per E. R. DuFresne i S. K. Roy l'any 1961 en honor d'Oliver Cummings Farrington (1864-1935), mineralogista i especialista en meteorits, curador de geologia del Museu Field d'Història Natural, a Chicago (Estats Units).

## Característiques

La farringtonita és un fosfat de fórmula química Mg₃(PO₄)₂. Cristal·litza en el sistema monoclínic. És un mineral dimorf amb la chopinita.
Segons la classificació de Nickel-Strunz, la farringtonita pertany a «08.AB - Fosfats, etc. sense anions addicionals, sense H₂O, amb cations de mida mitjana» juntament amb els següents minerals: ferrisicklerita, heterosita, litiofilita, natrofilita, purpurita, sicklerita, simferita, trifilita, karenwebberita, sarcòpsid, chopinita, beusita, graftonita, xantiosita, lammerita, lammerita-β, mcbirneyita, stranskiïta, pseudolyonsita i lyonsita.

## Formació i jaciments

Va ser descoberta l'any 1961 al meteorit Springwater, a Springwater, Saskatchewan (Canadà), on es va trobar associada a altres minerals com: troilita, stanfieldita, schreibersita, olivina i kamacita. Ha estat descrita a altres meteorits, a la mina Tianmashan (Anhui, Xina) i al lloc d'allunatge de l'Apollo 16, a la Lluna.

## Referències

* ↑ «Farringtonite» (en anglès). Mindat. [Consulta: 6 setembre 2016].
# Transformada Z de chirp

La transformada Z de chirp (CZT) és una generalització de la transformada discreta de Fourier (DFT). Mentre que la DFT mostra el pla Z en punts uniformement espaiats al llarg del cercle unitari, el xip Z-transforma mostres al llarg d'arcs espirals al pla Z, corresponents a línies rectes del pla S. La DFT, la DFT real i la DFT de zoom es poden calcular com a casos especials de la CZT.
Concretament, la transformada Z de xip calcula la transformada Z en un nombre finit de punts z$_k$ al llarg d'un contorn espiral logarítmic, definit com:
$X_{k}=\sum _{n=0}^{N-1}x(n)z_{k}^{-n}$ $z_{k}=A\cdot W^{-k},k=0,1,\dots ,M-1$
on A és el punt de partida complex, W és la relació complexa entre punts i M és el nombre de punts a calcular.
Igual que la DFT, la transformació Z de xip es pot calcular en operacions O(n log n) on n=max(M, N)n=\max(M, N). El 2003, el 2019 es va descriure un algorisme O(N log N) per a la transformació Z de xip invers (ICZT).

## Algorisme de Bluestein

L'algorisme de Bluestein expressa la CZT com una convolució i l'implementa de manera eficient utilitzant FFT/IFFT.
Com que la DFT és un cas especial de la CZT, això permet el càlcul eficient de la transformada de Fourier discreta (DFT) de mides arbitràries, incloses les mides primeres. (L'altre algorisme per a FFT de mides primeres, l'algoritme de Rader, també funciona reescrivint la DFT com a convolució.) Va ser concebut el 1968 per Leo Bluestein. L'algorisme de Bluestein es pot utilitzar per calcular transformacions més generals que la DFT, basant-se en la transformada z (unilateral) (Rabiner et al., 1969).

## Transformada z

L'algorisme de Bluestein també es pot utilitzar per calcular una transformació més general basada en la transformada z (unilateral) (Rabiner et al., 1969). En particular, pot calcular qualsevol transformació de la forma:
$X_{k}=\sum _{n=0}^{N-1}x_{n}z^{nk}\qquad k=0,\dots ,M-1,$

## Referències

* ↑ «Chirp Z-transform - MATLAB czt» (en anglès). www.mathworks.com. http://www.mathworks.com.+[Consulta: 22 setembre 2016].
* ↑ Martin, Grant D. «Chirp Z-Transform Spectral Zoom Optimization with MATLAB®» (en anglès), 01-11-2005. [Consulta: 5 juny 2023].
* ↑ Bostan, Alin; Schost, Éric «"Polynomial evaluation and interpolation on special sets of points"» (en anglès). Journal of Complexity, 21, 4, 2005, pàg. 420–446. DOI: 10.1016/j.jco.2004.09.009 [Consulta: lliure].
* ↑ Bluestein, L. «Algorithmique efficace pour des operations de base en Calcul formel». IEEE Transactions on Audio and Electroacoustics, 18, 4, 01-12-1970, pàg. 451–455. DOI: 10.1109/TAU.1970.1162132. ISSN: 0018-9278.
* ↑ «Bluestein's FFT Algorithm» (en anglès). DSPRelated.com. [Consulta: 5 juny 2023].
* ↑ Bluestein, L. «["A linear filtering approach to the computation of discrete Fourier transform" "A linear filtering approach to the computation of discrete Fourier transform"]». IEEE Transactions on Audio and Electroacoustics, 18, 4, 01-12-1970, pàg. 451–455. DOI: 10.1109/TAU.1970.1162132. ISSN: 0018-9278.
# Sender de Pals

El PR-C 108 és un sender circular, abalisat com a Petit Recorregut, pel terme de Pals que passa per la part més alta (el mirador del Quermany Gros) i la part més baixa, amb els arrossars i l'espai protegit de les Basses d'en Coll.. Enllaça amb el GR-92

## Característiques

Durada: 4:46 h
Distància: 20,48 km
Comarca: Baix Empordà

## Descripció de l'itinerari

| Temps Totals | Distàncies Totals | Punt itinerari |
| 0:00 h | 0,000 km | Pals, aparcament del carrer Abeurador. Enllaça amb el GR-92 |
| 0:21 h | 1,411 km | Bifurcació. Enllaça amb el GR-92 |
| 0:40 h | 3,258 km | Cruïlla prop del Quermany Gros. |
| 0:53 h | 4,750 km | Mines d'en Bofill. |
| 1:23 h | 6,768 km | Enllaça amb el GR-92 i casa de Can Pou de ses Garites. |
| 1:32 h | 7,123 km | Enllaç SL de la Font de Can Pou. |
| 1:35 h | 7,236 km | Bifurcació. Enllaça amb el GR-92 |
| 1:50 h | 8,227 km | Enllaç SL de la Font de Can Pou. |
| 2:10 h | 9,631 km | Rotonda de la carretera de Pals a la platja. |
| 2:40 h | 11,882 km | Casa d'informació de l'espai protegit de les Basses d'en Coll. |
| 2:53 h | 12,870 km | Mirador de les Basses d'en Coll. |
| 3:17 h | 14,590 km | Mas Gelabert. |
| 3:46 h | 16,714 km | Molí de Pals i carretera C-31. |
| 3:52 h | 17,155 km | Es deixa la carretera. |
| 4:13 h | 18,550 km | Riera Grossa. Enllaça amb el GR-92 |
| 4:46 h | 20,480 km | Pals, aparcament del carrer Abeurador. Enllaça amb el GR-92 |

## Enllaços externs

* El sender a la FEEC
# Bernat Jaume

Bernat Jacme, sovint actualitzat com Bernat Jaume (? - Figueres?, estiu o principi de tardor de 1347). Ell i la seva esposa Garsenda devien ser persones acabalades de [[Figueres]], perquè abans de 1313, no tenint altres hereus, van decidir fer donació dels seus béns i fundar un hospital a la vila per rebre-hi i alimentar-hi captaires malalts, indigents i religiosos pobres; més aviat un asil, com era habitual en aquestes institucions de l'època que tenien l'origen en el compliment del deure cristià de la caritat. El 1313, a petició dels interessats, el bisbe de Girona Guillem de Vilamarí va aprovar la fundació de l'hospital, va concedir a Bernat Jaume i a la seva esposa la condició eclesiàstica de conversos, amb un hàbit específic que consistia en una túnica de color lívid amb una creu vermella cosida a sobre, i els va atorgar l'administració vitalícia de l'hospital, a canvi que ells i els seus successors paguessin als bisbes una lliura de cera cada any.
Bernat Jaume va morir a l'estiu o a primers de tardor de 1347, perquè entre octubre i novembre d'aquell any els obrers de la parròquia de Figueres i els cònsols de la vila van proposar i el bisbe va aprovar el nomenament d'un nou administrador de l'hospital.
Aquest primer hospital de Figueres estava situat al carrer de la Jonquera, al costat de la capella de Sant Sebastià, darrere l'absis de l'església parroquial de Sant Pere. Amb dos canvis d'ubicació posteriors i la medicalització d'aquestes institucions que es va donar a partir de finals de l'Edat Mitjana, es tracta de l'hospital de Figueres actualment existent. El centre sociosanitari adjunt a l'hospital porta el nom de Bernat Jaume.

## Referències

* ↑ Rodeja i Galter, Eduard. Figueras: notas históricas. Figueres: Instituto de Estudios Ampurdaneses, 1942-1960, p. vol. 1, p. 104.
* ↑ Rodeja i Galter, Eduard. Llibre de Figueres. Barcelona: Selecta, 1962, pp. 154-155.
* ↑ Bernils i Mach, Josep M. Figueres. Consell Municipal de Turisme, 1977 (segona edició 1982), p. 145. ISBN 84-400-3604-3.
* ↑ Bernils i Mach, Josep M. Hospital de Figueres 680 anys d'història. Hospital de Figueres, 1993.
* ↑ Cobos Fajardo, Antoni. Llibre de privilegis de la vila de Figueres (1267-1585). Barcelona: Fundació Noguera, 2004, pp. 28-30, doc. 8, i 208, doc. 8.
* ↑ 700 anys de l'Hospital de Figueres. Fundació Salut Empordà, 2013. ISBN 978-84-8067-128-6.
* ↑ Marquès i Planagumà, Josep Maria. El Cartoral de Rúbriques Vermelles de Pere de Rocabertí, bisbe de Girona (1318-1324). Barcelona: Fundació Noguera, 2009, pp. 100, 104 i 466-468, doc. 118 (143).
# Ivànkovo

Ivànkovo (en rus: Иваньково) és un poble de l'óblast de Vladímir, a Rússia, segons el cens del 2010 tenia 136 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Orígens del poblament prehistòric a les illes Balears

En la recerca dels orígens del poblament prehistòric a les illes Balears, durant algunes dècades es va mantenir una visió de la primera presència humana a les illes que es basava en 2 pilars bàsics:
* La primera ocupació humana de les illes l'havien protagonitzat grups humans amb economies no productores, és a dir, de caçadors recol·lectors. Això es datava a principi del V mil·lenni aC com a molt proper. Aquesta ocupació l'haurien duit a terme pobles amb una cultura epipaleolítica.
* A partir de restes de cranis de Myotragus balearicus amb cornamenta tallada artificialment i d'acumulacions de copròlits del mateix animal en assentaments humans datats cap al V mil·lenni aC, es va plantejar la hipòtesi que els primers humans que van arribar a l'illa, a més de caçar aquesta espècie, haguessin assajat pautes per domesticar-la.
Ara, ambdós pilars han demostrat que manquen de base empírica. Malgrat que s'han detectat episodis seguits de foc forestal amb datacions molt antigues (tot i que controvertides), els indicis assenyalaven una presència humana a l'illa de Mallorca en algun moment imprecís entre el V mil·lenni i el final del IV aC. En els abrics estudiats, semblava que es donaven indicis d'activitat humana anteriors al desenvolupament de la metal·lúrgia a les illes o, el que és equivalent, una ocupació neolítica. De tota manera, en datacions més calibrades i contrastades, les primeres restes humanes s'han datat en l'interval 2880-2620 aC, tot i que no es pot descartar que siguin més antigues. Amb tot, i donat l'estat inicial en què es troben les investigacions d'aquest període, ara es pensa que abans del 3000 aC sols es podria haver donat una fase de freqüentació precolonial, sense assentaments estables (i per tant sense domesticacions).
En aquests moments (2004), el debat científic se centra en l'aprofundiment en els coneixements dels processos de descobriment, exploració, freqüentació i colonització de les illes abans que els primers grups humans que les van poblar comencessin a generar les primeres necròpolis entre 2900 aC i 2600 aC. Això porta a indagar igualment els motius pels quals les Balears constitueixen els únics territoris insulars on no es detecta una ocupació equivalent a la que correspon a les cultures veïnes continentals: les illes Balears constitueixen una excepció en el context de la Mediterrània central.
Un estudi publicat el 2020, amb mostres d'individus de la Cova del Moro de Mallorca, de la cova 127 de Formentera i de la Naveta dels Tudons de Menorca, conclogué que els habitants de les Balears de l'edat del bronze havien arribat de la península Ibèrica procedents de les estepes eurasiàtiques. Això connectaria aquests pobladors amb els de la península i també els de Sicília, però no amb els de Sardenya, amb els quals no hi ha connexió genètica.

## Referències

* ↑ Quiles, Carlos. A clash of chiefs. Academia Prisca, 2019. ISBN 978-1-072-02353-1 [Consulta: 21 febrer 2021].
* ↑ «El primer balear tenia gens dels nòmades de les estepes». 324, 24-02-2020 [Consulta: 24 setembre 2022].
# Fishkill

Fishkill és una població dels Estats Units a l'estat de Nova York. Segons el cens del 2000 tenia 1.735 habitants.

## Demografia

Segons el cens del 2000, Fishkill tenia 1.735 habitants, 965 habitatges, i 400 famílies. La densitat de població era de 761,2 habitants/km².
Dels 965 habitatges en un 14,1% hi vivien nens de menys de 18 anys, en un 32,2% hi vivien parelles casades, en un 0% dones solteres, i en un 58,5% no eren unitats familiars. En el 53,9% dels habitatges hi vivien persones soles el 32,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,8 i el nombre mitjà de persones que vivien en cada família era de 2,74.
Per edats la població es repartia de la següent manera: un 14,1% tenia menys de 18 anys, un 4,9% entre 18 i 24, un 26,9% entre 25 i 44, un 23,5% de 45 a 60 i un 30,5% 65 anys o més.
L'edat mediana era de 48 anys. Per cada 100 dones de 18 o més anys hi havia 71,3 homes.
La renda mediana per habitatge era de 36.344 $ i la renda mediana per família de 59.737 $. Els homes tenien una renda mediana de 48.750 $ mentre que les dones 31.898 $. La renda per capita de la població era de 26.504 $. Entorn del 4,5% de les famílies i el 8,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fishkill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fishkill». American Fact Finder. Oficina del Cens dels Estats Units, 12-01-2010.
# Campbell (Missouri)

Campbell és una població dels Estats Units a l'estat de Missouri. Segons el cens del 2000 tenia 1.883 habitants.

## Demografia

Segons el cens del 2000, Campbell tenia 1.883 habitants, 853 habitatges, i 499 famílies. La densitat de població era de 572,5 habitants per km².
Dels 853 habitatges en un 28,5% hi vivien nens de menys de 18 anys, en un 40,3% hi vivien parelles casades, en un 14,3% dones solteres, i en un 41,4% no eren unitats familiars. En el 37,5% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,7% tenia menys de 18 anys, un 8,2% entre 18 i 24, un 25,9% entre 25 i 44, un 21,3% de 45 a 60 i un 19,9% 65 anys o més.
L'edat mediana era de 38 anys. Per cada 100 dones de 18 o més anys hi havia 81,3 homes.
La renda mediana per habitatge era de 21.838 $ i la renda mediana per família de 27.802 $. Els homes tenien una renda mediana de 24.286 $ mentre que les dones 17.000 $. La renda per capita de la població era de 14.026 $. Entorn de l'11,6% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campbell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Campbell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cordelles

Cordelles és una masia als afores d'Esparreguera (el Baix Llobregat) catalogada a l'Inventari del Patrimoni Arquitectònic de Catalunya. És una masia de grans dimensions i aspecte robust, massís. Està estructurada en quatre pisos diferents, el soterrani, dos pisos i les golfes. La coberta està feta de teula àrab. La construcció destaca per les seves finestres, de petites dimensions, i molt divers estil: trobem finestres rectangulars allindanades emmarcades per una motllura de pedra, finestres d'arc conopial, geminades, d'arc de mig punt i allindanades sense decoració. A les golfes hi ha una galeria d'arcs.

## Referències

* ↑ «Masia Cordelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Bandera de Maçanet de Cabrenys

La bandera oficial de Maçanet de Cabrenys té la següent descripció:
Bandera apaïsada, de proporcions dos d'alt per tres de llarg, groga, amb dues faixes juxtaposades a baix, vermella la superior i blava la inferior, d'un gruix cadascuna d'1/6 de l'alçada del drap. Al cantó del pal, la maça negra de l'escut, d'una alçada de 4/9 de la del mateix drap.
Va ser aprovada el 12 de juny de 1998 i publicada en el DOGC el 21 de setembre del mateix any amb el número 2728.

## Vegeu també

* Escuts i banderes de l'Alt Empordà

## Referències

* ↑ «RESOLUCIÓ de 12 de juny de 1998, per la qual es dóna conformitat a l'adopció de la bandera del municipi de Maçanet de Cabrenys.». DOGC num. 2728, 21-09-1998. [Consulta: 2 maig 2017].
# Ivànkiv

Ivànkiv (en ucraïnès Іванків, en rus Иванков) és una vila que es troba al nord de la província de Kíev, a Ucraïna. El 2016 tenia 10.424 habitants. La vila es troba a 52 km al sud de la central nuclear de Txernòbil, a 20 km de la zona més afectada. Com a resultat, Ivànkiv no es veié afectada per l'accident de Txernòbil, al contrari que altres localitats com Poliske o Prípiat. Tanmateix, es decidí crear una carretera de circumvalació a l'oest de la localitat per evitar escampar la pols radioactiva a les àrees residencials.

## Referències

* ↑ «Онлайн казино Украины 2021 - на реальные деньги». Arxivat de l'original el Sep 29, 2013.
# Cherokee Village

Cherokee Village és una població dels Estats Units a l'estat d'Arkansas. Segons el cens del 2000 tenia 4.648 habitants.

## Demografia

Segons el cens del 2000, Cherokee Village tenia 4.648 habitants, 2.182 habitatges, i 1.577 famílies. La densitat de població era de 90,2 habitants/km².
Dels 2.182 habitatges en un 16,3% hi vivien nens de menys de 18 anys, en un 63,3% hi vivien parelles casades, en un 6,7% dones solteres, i en un 27,7% no eren unitats familiars. En el 24,8% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,5.
Per edats la població es repartia de la següent manera: un 15,6% tenia menys de 18 anys, un 4,1% entre 18 i 24, un 15,9% entre 25 i 44, un 26,2% de 45 a 60 i un 38,1% 65 anys o més.
L'edat mediana era de 58 anys. Per cada 100 dones de 18 o més anys hi havia 88,7 homes.
La renda mediana per habitatge era de 27.997 $ i la renda mediana per família de 29.636 $. Els homes tenien una renda mediana de 22.639 $ mentre que les dones 18.571 $. La renda per capita de la població era de 17.105 $. Entorn del 9,9% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cherokee Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Cherokee Village». American Fact Finder. Oficina del Cens dels Estats Units, 12-01-2010.